सुशांत सिंह राजपूत

त्या रात्री त्यांनी अवकाशात कोट्यवधी किलोमीटर दूर असलेला शनी ग्रह बघितला. त्याचे चंद्रही पाहिले. चंबल खोऱ्यातली धौलपूर एक छोटीशी वस्ती. या वस्तीत लावलेल्या टेलिस्कोपमधून अवकाशातले आपल्या पृथ्वीच्या सोबत्यांना ते बघत होते. 

रणवीर शौरी त्या रात्रींच्या आठवणींना उजाळा देत होते. गुरूही दिसला होता. मात्र, त्यांना भुरळ घातली होती शनीभोवतीच्या नारंगी कड्याने. 

त्यावेळी धौलपूरमध्ये 'सोनचिरैया' सिनेमाचं शूटिंग सुरू होतं. त्याचदरम्यान दिवंगत अभिनेता सुशांत सिंह राजपूतने विलक्षण खगोलीय घटना बघण्याचा बेत आखला होता. त्यावेळी चंद्र एका विशिष्ट रेषेत येणार होता. याचंच निमित्त करून सुशांतने आपल्या सहकलाकारांसह शूटिंगसाठी जमलेल्यांना आपल्या टेलिस्कोपमधून अवकाशदर्शन घडवलं होतं. असा होता सुशांत सिंह राजपूत. थोडा वेगळा. 

सुशांतविषयी बोलताना रणवीरने सांगितलं सुशांतने त्यांना गणिताची प्रमेयही अगदी सोप्या शब्दात समजावून सांगितली होती. 

रणवीर सांगतात, मृत्यूची बातमी ऐकून त्यांचा थरकाप उडाला होता. पण, बॉलीवुड एक क्रूर ठिकाण आहे. इथे सुशांत सिंहला साईडलाईन करण्याचा प्रयत्न होत असेलही कदा... आणखी 4000 वर्णांसाठी लेख सुरू ठेवा:
चित. मात्र, तोवर तो स्टार झाला होता. 

सळसळत्या ऊर्जेचा स्रोत - सुशांत

शौरी सांगतात बॉलिवडचं जग जोखिमीने भरलेलं आहे. इथे यश कधी तुमच्यावर खट्टू होईल, सांगता येत नाही. इथे साऱ्या दुनियेचं गणित जोडलं तरीही यशाचा कुठलाही एकमेव फॉर्मुला तयार करता येत नाही. शेवटी हे एक मार्केट आहे. शिवाय, निर्दयी आणि पूर्वग्रहदूषित मीडियाही आहेच. 

शौरी सांगतात, "सुशांतमध्ये एक प्रकारचा अस्वस्थपणा होता. त्याच्या आत अमाप ऊर्जा होती. तो एक लाजाळू शांत रहाणारा मुलगा होता. त्याच्याशी कुणीही सहज बोलू शकत नव्हतं. कारण तो त्याच्याच विश्वात असायचा. मी तर म्हणेन स्टार दोन प्रकारचे असतात. एक ते जे बॉक्स ऑफिस चालवतात आणि दुसरे ते ज्यांना मीडिया आणि घराणेशाहीची शक्ती स्टार बनवते. सुशांत अस्सल स्टार होते. तुम्ही त्या क्लबचे सदस्य नसाल तर तुमचं आयुष्य खूप खडतर बनतं. तुम्ही नाकारले जाता. तुम्ही अडवले जाता आणि तुमच्यासमोर एक भिंत उभी केली जाते."

स्वाभाविकच या सर्वांमध्ये टिकणं सोपं नाही. या सर्वांमध्ये तुम्हाला तुमचं अस्तित्व टिकवायचं असतं. बॉलिवुडच्या चमचमत्या झगमगाटामागे काळाकुट्ट अंधारही आहे. अगदी चंद्राच्या काळ्या भागाप्रमाणे. तो काळा भाग जो सुशांतच्या टेलिस्कोपमधूनही दिसत नाही.

लोक म्हणतात की, सुशांत सिंह राजपूत डिप्रेशनच्या गोळ्या घेत होता. रविवारी (14 जून) सकाळी त्याने आत्महत्या केली. मागे राहिला त्याचा टेलिस्कोप.

भूतकाळाकडे अनेक अंगांनी बघता येतं. 34 वर्षांच्या या अभिनेत्याने जाताना कुठलंही पत्र लिहिलं नाही. मात्र, त्याने काही शब्द मागे सोडले आहेत. काही आकृत्या, काही विचार मागे ठेवले आहेत आणि यापैकी बरेचसे त्याविषयी आहेत जे तो अंतराळात बघायचा. अंतराळातला त्यांचा हा प्रवास त्यांच्या अपूर्ण कवितांमध्ये सापडतो. त्या कविता ज्यांना तो आपले 'विचार' म्हणायचा. तो विज्ञानात गर्क असायचा. तो निम्मा कवीही होता. 

सुशांतला समजून घ्यायचं असेल तर तो जे काही वाचायचा त्यावरून थोडाफार अंदाज बांधता येतो. त्याने जे बघितलं ते बघूनच त्याच्याविषयी थोडीफार कळू शकतं. सुशांतला माहिती होतं की, शनिभोवती दिसणारं कडं धुमकेतूचे तुकडे, छोटे तारे किंवा शनिच्या गुरुत्वाकर्षणामुळे माती झालेले चंद्राचे तुकडे आहेत. ते बर्फ, दगड आणि धूळ आहेत. 

सुशांतने फिलिप रोथला वाचलं. वॉल्डो इमर्सनही. तो ई. ई. कमिंग्जला कोट करायचा. तो रात्री अनंतात बघायचा. आकाशातले तारे कसे एकमेकांना...